The Settlers: Rise of an Empire

The Settlers: Rise of an Empire er det sjette spillet i The Settlers-serien. Det er et strategispill utviklet av Blue Byte og utgitt av Ubisoft, 25. september 2007 i USA, 28. september i Europa og 30. september i Australia.

 Gameplay 
The Settlers: Rise of an Empire er et real-time 4X-spill. Det som kjennetegner et 4X-spill er; expansion (utbredelse), exploration (utforskning), exploitation (utnyttelse) og extermination (utryddelse). Spilleren styrer en bosetning hvor innbyggerne har forskjellige behov som må oppfylles for at de skal være fornøyde. Oppfylles de ikke, streiker innbyggerne.

 Ressursene 
Det er 10 forskjellige ressurstyper. Disse trenger du til å bygge bygninger og produsere varer:

 Ressurs Produserer Treverk  Bygninger, sopelimer og benker Stein  Bygninger, veier, murer og ammunisjon Jern  Buer, sverd, beleiringsmaskin og takdekorasjon Dyr  Kjøttpølser, såper, lærklær Rå fisk  Røkt fisk Korn  Brød Melk  Ost Urter  Medisin Vokskaker  Vokslys og mjød Vann  Vann til kveg og sauer, bad og slukke branner Ull  Ullklær, faner og teaterrekvisitter

All ressurs blir fraktet av innbyggerne selv til lageret. En bonde frakter kornet i en ryggsekk, en tralle eller med hest og kjerre, alt ettersom hvor høyt korngården er oppgradert.

Hver gang du starter et oppdrag begynner du med å eie et lager, en katedral og et slott.

 Økonomi 
Du trenger gull til å oppgradere bygninger, kjøpe varer og ressurser, ansette skuespillere og utvide landområdet. Gull er også nødvendig for å verve soldater.

Skatteinnsamlere rir gjennom byen og samler gull fra alle produseringsbygninger som har inntekt. Du kan velge skattekursen i borgen.

Et enkelt, men lite ærefullt alternativ, er å rane andre landsbyers handelsvogner.

 Områder 
I The Settlers – Rise of an Empire finnes det fire forskjellige klimaer (fem i utvidelsespakken):

 I den kalde sonen, er vintrene svært lange og tøffe, og sommrene korte. Her må du være veldig forsiktig med ressursene og ta godt nytte av jakt og fiske. Vintrene gjør gårdsbruk umulig, og fisking mye vanskeligere.
 I den milde sonen er årstidene nokså balanserte. Det snør om vinteren, og sommeren er varm og forholdsvis tørr.
 I den varme sonen er somrene varmere og lengre. Det snør ikke i vintermånedene. Dette betyr at det er lettere å komme seg gjennom vintermånedene, men jordbunnen er ikke så fruktbar som på kaldere områder.
 Den hete sonen er der hvor klimaet er på det varmeste. I ørknene er den ubarmhjertige og brennende solen en stor utfordring. Gårdsbruk og kvegvekst er kun mulig nær isolerte elver og oaser.
 I tilleggspakken finnes den tropiske sonen. Under monsun-perioden vokser det ikke korn og det finnes ikke fisk i vannet.

 Ridderne 
I hver bane får du velge en ridder.  Hvis ridderen din dør i kamp vil han/hun etter en stund komme til syne fremfor borgen og være disponibel for ordre igjen. Du har seks forskjellige riddere å velge mellom. Hver av dem har to spesielle ferdigheter. Den passive ferdigheten (Passive skill) er alltid i bruk, mens den aktive ferdigheten (Active skill) derimot, kan kun brukes av og til og tar en bestemt tid å fornye.

 Lady Alandra 
Passiv ferdighet: Innsamlingen etter hver messe i Katedralen er større.

Aktiv ferdighet: Alandra kan kurere syke innbyggere som er nær henne.

 Lord Marcus 
Passiv ferdighet: Å verve sverdmenn og buemenn koster mindre.

Aktiv ferdighet: Marcus kan dele ut fakkler til tropper nær ham så de kan få ny ammunisjon til å angripe bygninger.

 Lord Elias 
Passiv ferdighet: Inntekten fra handelsvarer er høyere.

Aktiv ferdighet: Elias kan forsyne sultne innbyggere nær ham med mat.

 Lord Thordal 
Passiv ferdighet: Innbyggere har en større sjanse for å møte en framtidig ektefelle på festivaler.

Aktiv ferdighet: Thordal kan underholde innbyggere nær ham med sangstemmen hans.

 Lord Hakim 
Passiv ferdighet: Takket være Hakims kunnskap, koster det mindre å oppgradere bygninger.

Aktiv ferdighet: Hakim kan overtale en fiendtlig bataljon nær ham til å kjempe for ham.

 Lady Kestral 
Passiv ferdighet: Skatteinnsamlere samler inn mer gull uten negativ virkning.

Aktiv ferdighet: Kestral kan plundre inntekten til en bygning uten at noen merker det.

 Bygningene 

 Fishing Hut  >>> Smokehouse Hunter's Hut  >>> Butcher's Shop, Tannery Herb Gatherer's Hut  >>> Pharmacy Woodcutter's Hut  >>> Broom Maker, Carpender Beekeeper's Hut  >>> Tavern Grain Farm  >>> Bakery Sheep Farm  >>> Weaver, Theatre, Banner Maker Cattle Farm  >>> Dairy Iron Miner's Hut  >>> Blacksmith, Bow Maker, Swordsmith, Siege Engine Workshop Stonecutter's Hut  >>> Walls

 Spesielle bygninger 
Det er tre spesielle bygninger i byen din helt fra begynnelsen. Hvis du oppgraderer disse bygningene kan du bevilge nye titler til ridderen din (samt noen andre oppgaver). Hvis noen av disse bygningene blir ødelagt, vil ryktet ditt (reputation) gå ned til null og du taper spillet.

 Borgen 
Borgen har følgende funksjoner:

 Alt gullet i byen er lagret her.
 Skattekursen blir valgt her.
 Hver gang du oppgraderer borgen, kan du ha enda flere soldater.

 Katedralen 

 Regelmessige messer forbedrer ryktet til byen.
 Hver gang du oppgraderer katedralen, kan du ha enda flere innbyggere, og flere innbyggere kan være til hjelp.

 Lageret 
 Lageret på torgplassen er midt i byen din. Her blir ressursene lagret, varer blir forhandlet og materialer til å produsere varer og bygge bygninger blir plukket opp av innbyggere.
 Hver gang du oppgraderer lageret blir lagringskapasiteten for ressurser økt.

 Soldater 
The Settlers – Rise of an Empire handler ikke først og fremst om krigføring, men du trenger soldater til å beskytte deg mot angrep. Sverdmenn og buemenn er de soldatene du kan bruke.

Soldater er gruppert i bataljoner som kan inneholde opptil seks menn av en type. Maksimum antall av soldater som kan verves er bestemt av oppgraderingsnivået i borgen din. Hver gang borgen blir oppgradert, blir grensen på mengden av soldater høyere.

Du kan verve nye bataljoner i brakken din, eller legge til nye soldater (hvis du har mistet noen av soldatene i kamp).

Troppene dine kan eskortere handelsvognene dine, og også angripe vognene til andre landsbyer og ta med de stjålne varene til byen din.

Buemenn er bra å bruke på murene eller tårnene, fordi de gjør mer skade på fienden hvis de er i en høyere posisjon.

For å angripe en bygning, trenger troppene fakler. Hvis alle faklene til en bataljon blir brukt opp, må du flytte dem i nærheten av en «barracks» eller en «outpost» for å få nye fakler.

Effekten til troppene dine er bestemt av ryktet ditt (city reputation). Jo bedre den er, jo mer skade gjør soldatene.

 Riddertitler 
Ridderen din kan kun motta en ny tittel hvis byen din fyller oppgavene som er forpliktet. I alt er det 7 titler:

Knight (Ridder)
Sheriff (Sheriff)
Baron/Baroness (Baron/Baronesse)
Count/Countess (Greve/Grevinne)
Marquis/Marquise (Marki/Markise)
Duke/Duchess (Hertug/Hertuginne)
Archduke/Archduchess (Erkehertug/Erkehertuginne)

 Utvidelsespakke 
En utvidelse til spillet; The Settlers: Rise of en Empire – The Eastern Realm ble utgitt 18. april 2008 i Europa. Her er det lagt til en ny klimasone; den tropiske sonen. Denne sonen har en monsun-sesong som hindrer at korn og fisk blir produsert.

 Referanser 

 Eksterne lenker 

 Offisielt forum

Kategori:Strategivideospill
Kategori:Dataspill fra 2007
Kategori:Dataspill utviklet i Frankrike
Kategori:Dataspill utviklet i Tyskland

zh:工人物語